Poštovani roditelji,

vjerujem da Vam u ovim kompliciranim vremenima ponekad ponestane i volje i vremena pročitati koji kvalitetan članak ili knjigu vezanu na odgoj i roditeljstvo. Roditeljstvo je predivno i nadahnjujuće iskustvo koje se ne može opisati riječima. Ipak, ponekad se nađemo u situaciji koja je zbunjujuća, ponekad se prestrašimo, ponekad nismo sigurni činimo li dobro, jesu li naše metode ispravne... Sve je to dio roditeljstva. Najviše što možemo učiniti je dati sve od sebe, a ponajviše ljubavi. Voljeno dijete je sretno dijete. Naravno, svako dijete je individualno i ne postoji čarobni recept za odgoj. Ali nekoliko korisnih savjeta, osjećaj razumijevanja i podrške uvijek dobro dođe! Zbog toga ću se potruditi ponedjeljkom objavljivati kratke tekstove vezane na roditeljstvo. Osvrnut ću se na zbunjujuće, ali i sretne, vesele situacije. Pozivam Vas da pratite stranicu i da zajedno doprinesemo što kvalitetnijem rastu i razvoju Vaše djece. Naravno, dostupna sam i za individualne razgovore i dodatna pitanja (099 5187382) u vremenu od 08:00 do 12:00 sati.

Pozdravljam Vas i veselim se zajedničkom druženju,

Nikolina Magaš, Vaša psihologinja.